Document ID: 32004R0749

Komission asetus (EY) N:o 749/2004,
annettu 22 päivänä huhtikuuta 2004,
siirtymävaiheen toimenpiteistä Virossa tuotetun kulutukseen tarkoitetun maidon osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan,
ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 41 artiklan ensimmäisen alakohdan,
sekä katsoo seuraavaa:
(1) Yli 90 prosentissa Virossa tuotetusta kulutukseen tarkoitetusta maidosta rasvapitoisuus on 2,5 prosenttia, mikä ei ole maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta 18 päivänä joulukuuta 1997 annetun neuvoston asetuksen (EY) N:o 2597/97(1) 3 artiklan 1 kohdan b alakohdan mukaista.
(2) Jotta helpotettaisiin siirtymistä asetuksen (EY) N:o 2597/97 täysimääräiseen soveltamiseen, on otettava käyttöön siirtymävaiheen toimenpiteitä, joilla sallitaan Virossa tuotetun, 2,5 prosenttia rasvaa sisältävän kulutukseen tarkoitetun maidon toimittaminen ja myynti Virossa.
(3) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 2597/97 3 artiklan 1 kohdan b alakohdassa säädetään, Virossa tuotettua kulutukseen tarkoitettua maitoa, jonka rasvapitoisuus on 2,5 prosenttia, voidaan toimittaa ja myydä Virossa kyseisen asetuksen 2 artiklan 1 kohdan mukaisesti.
2 artikla
Tämä asetus tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä ja edellyttäen, että liittymissopimus tulee voimaan.
Sitä sovelletaan 30 päivään huhtikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä huhtikuuta 2004.

Labels: 18
17
6